pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“พาณิชย์”หารือภาครัฐและเอกชน ทำแผนขับเคลื่อนเศรษฐกิจจังหวัดพัทลุง เตรียมเข้าช่วยเหลือผู้ประกอบการสร้างแบรนด์พัทลุงให้มีคุณภาพ มาตรฐาน
วันจันทร์ที่ 9 กรกฎาคม 2561
“พาณิชย์”หารือภาครัฐและเอกชน ทําแผนขับเคลื่อนเศรษฐกิจจังหวัดพัทลุง เตรียมเข้าช่วยเหลือผู้ประกอบการสร้างแบรนด์พัทลุงให้มีคุณภาพ มาตรฐาน
ก่อนช่วยเพิ่มช่องทางจําหน่ายทั้งขายในห้างโมเดิร์นเทรด ฟาร์มเอ้าท์เล็ต ร้านค้าธงฟ้าประชารัฐ ยันพร้อมเข้าช่วยเพิ่มช่องทางการจําหน่ายสินค้าเกษตร และปั้นคนตัวเล็กให้มีโอกาสค้าขาย
นายวิเชียร ชวลิต ที่ปรึกษารัฐมนตรีว่าการกระทรวงพาณิชย์ เปิดเผยภายหลังการประชุมแนวทางพัฒนาเศรษฐกิจจังหวัดพัทลุง ร่วมกับหน่วยงานภาครัฐและเอกชน จํานวน 60 คน เมื่อวันที่ 7 กรกฎาคม 2561 ณ โรงแรมชัยคณาธานี ว่า กระทรวงพาณิชย์ได้ยืนยันกับภาคเอกชนมีแผนที่จะเข้ามาช่วยพัฒนาและสร้างแบรนด์พัทลุง ด้วยการยกระดับการพัฒนาสินค้าและบริการให้มีคุณภาพ มาตรฐานและสร้างความแตกต่าง เพื่อให้สินค้าเป็นที่จดจําและจําหน่ายได้เพิ่มขึ้น เพื่อให้การช่วยเหลือผู้ประกอบการในระดับฐานราก และช่วยขับเคลื่อนเศรษฐกิจฐานรากตามนโยบายรัฐบาล
“ปัจจุบันนี้ สินค้าเด่นของจังหวัดยังไม่ได้ใช้แบรนด์จังหวัดพัทลุง ในการสร้างมาตรฐานและเอกลักษณ์ของสินค้าในจังหวัด เพื่อยกระดับและเพิ่มมูลค่าให้กับสินค้า ซึ่งกระทรวงพาณิชย์จะเข้ามาสนับสนุน โดยจะเข้ามาช่วยในการพัฒนาสินค้าและบริการโดยใช้นวัตกรรม เพื่อพัฒนาสินค้าทางการเกษตร สินค้าชุมชน และจะช่วยเพิ่มช่องทางการตลาดให้กับสินค้าและบริการที่ผลิตได้ โดยจะเชื่อมโยงการจําหน่ายทั้งออฟไลน์และออนไลน์ ผลักดันจําหน่ายผ่านห้างสรรพสินค้า ฟาร์มเอ้าท์เล็ต ร้านค้าธงฟ้าประชารัฐ นําเข้าร่วมงานแสดงสินค้าทั้งในและต่างประเทศ และนําไปขายผ่านเว็บไซต์ของดีทั่วไทย หากต่อไปเข้มแข็งขึ้น ก็จะผลักดันเข้าสู่ไทยเทรดดอทคอม เพื่อจําหน่ายสู่ตลาดต่างประเทศต่อไป”นายวิเชียรกล่าว
นายวิเชียรกล่าวเพิ่มเติมว่า สําหรับการช่วยเหลือสินค้าเกษตรของจังหวัดพัทลุง ซึ่งถือเป็นแหล่งผลิตสําคัญของภาคใต้ กระทรวงฯ จะเข้าไปช่วยหาช่องทางการตลาดเพื่อรองรับผลผลิต ซึ่งที่ผ่านมา ได้มีการดําเนินการผลักดันให้มีการนําสินค้าเกษตร เช่น ผลไม้ ไปจําหน่ายผ่านช่องทางออนไลน์ ซึ่งประสบความสําเร็จแล้ว อย่างการจําหน่ายทุเรียน และลําไย ผ่านเว็บไซต์ Tmall.com ในเครืออาลีบาบา และมีแผนที่จะช่วยหาตลาดรองรับทั้งในและต่างประเทศอย่างต่อเนื่อง รวมทั้งจะเร่งสร้างการรับรู้ว่าไทยเป็นมหานครผลไม้เมืองร้อนของโลก ซึ่งจะทําให้มีความต้องการผลไม้ไทยเพิ่มมากขึ้น
นอกจากนั้น การจัดงานเกษตรแฟร์ของมหาวิทยาลัยทักษิณ วิทยาเขตพัทลุง ซึ่งทางจังหวัดจัดขึ้นเป็นประจําทุกปี และภายในงานได้มีการนําเสนอนวัตกรรมด้านการเกษตร การส่งเสริมการผลิตสินค้าเกษตร เพื่อตอบสนองนโยบายการตลาดนําการผลิต ซึ่งกระทรวงฯ พร้อมที่จะร่วมมือกับทางจังหวัดในการจัดกิจกรรมด้านการตลาด และพร้อมที่จะส่งทีมเข้ามาช่วยอบรม แนะนํา ให้ความรู้ ในการทําธุรกิจและการส่งออกผลไม้
ในด้านการพัฒนาผู้ประกอบการขนาดกลางและเล็ก (SMEs) และผู้ประกอบการเริ่มต้นธุรกิจ (Start up) กระทรวงฯ มีแผนการจัดกิจกรรมให้ความรู้แก่ผู้ประกอบการอย่างต่อเนื่อง เพื่อให้มีขีดความสามารถในการทําธุรกิจเพิ่มขึ้น โดยเฉพาะการเพิ่มช่องทางการจําหน่ายผ่านทางออนไลน์ ซึ่งจะเป็นการยกระดับผู้ประกอบการสู่ SMEs 4.0 และเป็นช่องทางในการเพิ่มรายได้ให้กับผู้ประกอบการเพิ่มขึ้นด้วย ทั้งนี้ จะมอบหมายให้สถาบัน NEA ร่วมมือกับสถาบันการศึกษาท้องถิ่นเพื่อดําเนินการในเรื่องนี้
รัฐบาลไทย-ข่าวทำเนียบรัฐบาล-​บิ๊กณัฐ นำทีมหมอภาคย์​ ผู้พันเบิร์ด ถ่ายทอดอุดมการณ์​ทางทหารสู่กำลังพล
วันพุธที่ 21 สิงหาคม 2562
​บิ๊กณัฐ นําทีมหมอภาคย์​ ผู้พันเบิร์ด ถ่ายทอดอุดมการณ์​ทางทหารสู่กําลังพล
พลเอกณัฐ อินทรเจริญ​ ปลัด​กระทรวง​กลาโหม ขึ้นเวทีบรรยายพิเศษ ในหัวข้อ ทหารกับอุดมการณ์​ที่ไม่แปรเปลี่ยน เพื่อสร้างจิตสํานึกและอุดมการณ์​ทางทหารให้กับกําลังพลสํานักงานปลัดกระทรวง​กลาโหม
ช่วงเช้าวันนี้ พลเอกณัฐ อินทรเจริญ​ ปลัด​กระทรวง​กลาโหม ขึ้นเวทีบรรยายพิเศษ ในหัวข้อ ทหารกับอุดมการณ์​ที่ไม่แปรเปลี่ยน เพื่อสร้างจิตสํานึกและอุดมการณ์​ทางทหารให้กับกําลังพลสํานักงานปลัดกระทรวง​กลาโหม โดยได้เน้นย้ําถึงหน้าที่ความเป็นทหาร จะต้องรักษาไว้ซึ่งอธิปไตย​และความมั่นคงของชาติ สถาบันพระมหากษัตริย์​ และคอยดูแลประชาชน เช่นกิจกรรม​จิตอาสาพระราชทาน904 ที่ทหารต้องลงพื้นที่ทําความสะอาด​ปรับภูมิ​ทัศน์​บริเวณชุมชนที่อยู่ใกล้เคียง รวมถึงการพัฒนากระทรวงกลาโหม​ในด้านต่างๆ ไม่ว่าจะเป็นหน้าที่ สวัสดิการกําลังพล หรือการบูรณะสถาปัตยกรรม​ในศาลาว่าการกลาโหม
โดยภายในงานได้เชิญวิทยากรที่มีชื่อเสียง หมอภาคย์​ หรือพันโทนายแพทย์​ภาคย์ โลหารชุน ที่ได้เล่าถึงปฏิบัติการ​ค้นหาและกู้ภัยถ้ําหลวง ที่ส่งผลทําให้หมอภาคย์​เป็นที่รู้จัก​ในระดับมหาชน และคณะกรรมการแพทยสภายกตําแหน่งแพทย์ต้นแบบให้
ปิดท้ายด้วยการบรรยายจากผู้พัน​เบิร์ด พันเอกวันชนะ สวัสดี ที่ได้เล่าถึงการเล่นภาพยนตร์​ตํานานสมเด็จพระนเรศวรมหาราช​ ก่อนจะมาเป็นวิทยากรจิตอาสาพระราชทาน 904 วปร. ได้บรรยายและช่วยเหลือประชาชนมากมาย ซึ่งผู้พันเบิร์ดมีความภาคภูมิ​ใจที่ได้เข้ามาทํากิจกรรมนี้ เพราะการได้ทําอะไรเพื่อส่วนรวม ในฐานะที่เป็นทหารของพระราชา ถือเป็นเกียรติ​สูงสุดของชีวิต
สําหรับการจัดงานสัมมนาในครั้งนี้นอกจากกําลังพลผู้เข้าร่วมซึ่งส่วนมากจะเป็นนายทหารที่เพิ่งเข้ารับราชการจะได้ความรู้ทางประวัติศา​สตร์ของชาติแล้ว ยังได้รับความเข้าใจที่ถูกต้องเกี่ยวกับอุดมการณ์​ทางทหาร ในการรู้จักอุทิศ​ตน เสียสละ อดทน พร้อมจะเทิดทูนสถาบันพระมหากษัตริย์​และเป็นที่พึ่งพิงของประชาชนทั้งในยามปกติ และยามวิกฤตต่อไป
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม เพื่อหารือและมอบนโยบายการดำเนินงานภายในสำนักงานปลัดกระทรวงอุตสาหกรรม
วันพฤหัสบดีที่ 7 พฤศจิกายน 2562
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม เพื่อหารือและมอบนโยบายการดําเนินงานภายในสํานักงานปลัดกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม เพื่อหารือและมอบนโยบายการดําเนินงานภายในสํานักงานปลัดกระทรวงอุตสาหกรรม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (7 พ.ย. 62 ) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม เพื่อหารือและมอบนโยบายการดําเนินงานภายในสํานักงานปลัดกระทรวงอุตสาหกรรม เพื่อให้การดําเนินงานเป็นไปด้วยความรวดเร็ว สะดวก ถูกต้อง และทันต่อสถานการณ์ โดยมีนายสุรพล ชามาตย์ นายจุลพงษ์ ทวีศรี นายภานุวัตน์ ตริยางกูรศรี รองปลัดกระทรวงอุตสาหกรรม นายเอกภัทร วังสุวรรณ ผู้ตรวจราชการกระทรวงอุตสาหกรรม พร้อมด้วยผู้บริหารกระทรวงอุตสาหกรรม และเจ้าหน้าที่ที่เกี่ยวข้อง เข้าร่วมประชุมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม #กระทรวงอุตสาหกรรม #ปลัดกระทรวงอุตสาหกรรม #ปลัดกอบชัยฯ
รัฐบาลไทย-ข่าวทำเนียบรัฐบาล-คปภ. เร่งบริษัทประกันภัยจ่ายค่าสินไหมทดแทน แก่ทายาทน้องวัย 5 ขวบ แล้ว 6.5 แสนบาท
วันจันทร์ที่ 25 มิถุนายน 2561
คปภ. เร่งบริษัทประกันภัยจ่ายค่าสินไหมทดแทน แก่ทายาทน้องวัย 5 ขวบ แล้ว 6.5 แสนบาท
ตามที่ปรากฏเป็นข่าว เมื่อวันที่ 18 มิ.ย.2561 เกิดเหตุครูพี่เลี้ยงประจําศูนย์พัฒนาเด็กเล็ก ขับรถกระบะทะเบียน บจ-457 ชัยภูมิ รับส่งเด็กนักเรียน และได้ลืม ด.ญ.วัย 5 ขวบ ที่นั่งเบาะหน้าด้านคนขับไว้ในรถ เป็นเหตุให้ ด.ญ. คนดังกล่าวเสียชีวิตในเวลาต่อมา
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า ตามที่ได้ปรากฏเป็นข่าว เมื่อวันที่ 18 มิถุนายน 2561 ได้เกิดเหตุสลดครูพี่เลี้ยงประจําศูนย์พัฒนาเด็กเล็ก ขับรถกระบะหมายเลขทะเบียน บจ-457 ชัยภูมิ รับส่งเด็กนักเรียน และได้ลืม ด.ญ.วัย 5 ขวบ ที่นั่งเบาะหน้าด้านคนขับไว้ในรถ เป็นเหตุให้ ด.ญ. คนดังกล่าวเสียชีวิตในเวลาต่อมา เหตุเกิดในพื้นที่ สภ.ภูผาม่าน จังหวัดขอนแก่น
จากการประสานงานอย่างใกล้ชิด ของสํานักงาน คปภ. ภาค 3 จังหวัดขอนแก่นพบว่ารถยนต์คันดังกล่าว ได้ทําประกันภัยรถภาคบังคับ (พ.ร.บ.) ไว้กับบริษัทมิตรแท้ประกันภัย จํากัด (มหาชน) กรมธรรม์ประกันภัยเลขที่ LN CTP 61/2317697 เริ่มความคุ้มครองตั้งแต่วันที่ 16 พฤษภาคม 2561 สิ้นสุดความคุ้มครองวันที่ 16 พฤษภาคม 2562 และกรมธรรม์ประกันภัยรถภาคสมัครใจ ประเภท 3 กับบริษัทมิตรแท้ประกันภัย จํากัด (มหาชน) กรมธรรม์ประกันภัยเลขที่ LN VMI 6496606 เริ่มความคุ้มครองตั้งแต่วันที่ 16 พฤษภาคม 2561 สิ้นสุดความคุ้มครองวันที่ 16 พฤษภาคม 2562
เลขาธิการ คปภ. กล่าวด้วยว่า ตนได้สั่งการให้สํานักงาน คปภ. 3 จังหวัดขอนแก่น เร่งประสานกับ บริษัท มิตรแท้ประกันภัย จํากัด (มหาชน) โดยได้จ่ายค่าสินไหมทดแทนให้แก่ทายาทผู้เสียชีวิต รวมทั้งสิ้น 650,000 บาท ประกอบด้วยความคุ้มครองตาม พ.ร.บ. จํานวนเงิน 300,000 บาท ความคุ้มครองจากการประกันภัยรถภาคสมัครใจ จํานวนเงิน 300,000 บาท และความคุ้มครองจากเอกสารแนบท้ายประกันภัยอุบัติเหตุส่วนบุคคล จํานวนเงิน 50,000 บาท
ทั้งนี้ ได้จ่ายค่าสินไหมทดแทนให้กับทายาทผู้เสียชีวิตเป็นที่เรียบร้อยแล้ว เมื่อวันที่ 22 มิถุนายน 2561 เวลา 14.00 น. ณ ห้องประชุม ชั้น 4 ศาลากลาง จังหวัดขอนแก่น โดยมี ดร.สมศักดิ์ จังตระกูล ผู้ว่าราชการจังหวัดขอนแก่น ให้เกียรติมอบเงินค่าสินไหมทดแทนให้กับมารดาของผู้เสียชีวิต
“สํานักงาน คปภ. ขอแสดงความเสียใจอย่างยิ่งกับครอบครัวผู้เสียชีวิตต่อการสูญเสียในครั้งนี้ พร้อมกันนี้อยากฝากเตือนถึงประชาชนผู้ใช้รถไม่ควรประมาท โดยเฉพาะหากมีผู้โดยสารที่เป็นเด็กเล็กควรให้ความใส่ใจและเพิ่มความระมัดระวังเป็นพิเศษ ซึ่งอุบัติเหตุสามารถเกิดขึ้นได้ทุกที่ทุกเวลา ทั้งนี้ หากประชาชนต้องการความช่วยเหลือด้านการประกันภัยสามารถสอบถามข้อมูลเพิ่มเติมได้ที่สายด่วน คปภ. 1186 หรือ www.oic.or.th” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-การจัดสัมมนาเชิงปฏิบัติการ "การขัดกันระหว่างประโยชน์ส่วนบุคคลและประโยชน์ส่วนรวม (Conflict of Interests)"
วันอังคารที่ 30 พฤษภาคม 2560
การจัดสัมมนาเชิงปฏิบัติการ "การขัดกันระหว่างประโยชน์ส่วนบุคคลและประโยชน์ส่วนรวม (Conflict of Interests)"
วันนี้ (30 พฤษภาคม 2560) นายสมชาย หาญหิรัญ ปลัดกระทรวงอุตสาหกรรมเป็นประธานเปิดการจัดสัมมนาเชิงปฏิบัติการ "การขัดกันระหว่างประโยชน์ส่วนบุคคลและประโยชน์ส่วนรวม (Conflict of Interests)" ณ โรงแรมอิสติน มักกะสัน กรุงเทพฯ​
วันนี้ (30 พฤษภาคม 2560) นายสมชาย หาญหิรัญ ปลัดกระทรวงอุตสาหกรรมเป็นประธานเปิดการจัดสัมมนาเชิงปฏิบัติการ "การขัดกันระหว่างประโยชน์ส่วนบุคคลและประโยชน์ส่วนรวม (Conflict of Interests)" โดยมีนางสาวนิสากร จึงเจริญธรรม รองปลัดกระทรวงอุตสาหกรรม นางสาวสิริรัตน์ ไกรวนิช ผู้ช่วยปลัดกระทรวงอุตสาหกรรม ผู้บริหารกระทรวงอุตสาหกรรม ส่วนกลางและส่วนภูมิภาค ร่วมงาน ณ ห้องบอลรูม 1 ชั้น 8 โรงแรมอิสติน มักกะสัน กรุงเทพฯ
รัฐบาลไทย-ข่าวทำเนียบรัฐบาล-พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน ให้กระทรวงอุตสาหกรรม น้อมนำไปถวาย ณ วัดบวรมงคลราชวรวิหาร เขตบ
วันจันทร์ที่ 28 ตุลาคม 2562
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน ให้กระทรวงอุตสาหกรรม น้อมนําไปถวาย ณ วัดบวรมงคลราชวรวิหาร เขตบ
นายกอบชัย สังสิทธิสวัสดิ์ ปลัดกระทรวงอุตสาหกรรม  น้อมนําไปถวายผ้าพระกฐิน ณ วัดบวรมงคลราชวรวิหาร เขตบางพลัด กรุงเทพมหานคร
กรุงเทพฯ : วันนี้ (25 ตุลาคม 2562) พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณา โปรดเกล้าฯ พระราชทานผ้าพระกฐินให้กระทรวงอุตสาหกรรม โดยนายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม นายณัฐพล ณัฏฐสมบูรณ์ ผู้ตรวจราชการกระทรวงอุตสาหกรรม ผู้บริหาร ข้าราชการ พนักงานกระทรวงอุตสาหกรรม ตลอดจนประชาชนในพื้นที่ น้อมนําไปถวายผ้าพระกฐิน ณ วัดบวรมงคลราชวรวิหาร เขตบางพลัด กรุงเทพมหานคร
โดยมียอดเงินที่บริจาคเพื่อเป็นการทํานุ บํารุงพระพุทธศาสนาและถวายจตุปัจจัยบํารุงพระอารามหลวงวัดบวรมงคลราชวรวิหาร เป็นจํานวนเงิน 7,160,984.62 บาท (เจ็ดล้านหนึ่งแสนหกหมื่นสามเก้าร้อยแปดสิบสี่บาทหกสิบสองสตางค์) นอกจากนี้ ยังได้มอบเงินสนับสนุนการศึกษาพระภิกษุสามเณรและองค์กร สาธารณประโยชน์เพื่อพระพุทธศาสนา จํานวน 3 ทุน ทุนละ 300,000 บาท มอบให้แก่โรงเรียนพระปริยัติธรรมวัดบวรมงคลราชวรวิหาร โรงเรียนวัดบวรมงคล และโรงเรียนวัดคฤหบดี (จันทรสถิตย์) #กระทรวงอุตสาหกรรม #ปลัดกระทรวงอุตสาหกรรม #กฐินพระราชทานกระทรวงอุตสาหกรรม
รัฐบาลไทย-ข่าวทำเนียบรัฐบาล-กิจกรรม "ความสุขแบบวิถีไทย" ส่งท้ายปีเก่า ต้อนรับปีใหม่
วันพฤหัสบดีที่ 2 มกราคม 2563
กิจกรรม "ความสุขแบบวิถีไทย" ส่งท้ายปีเก่า ต้อนรับปีใหม่
วันศุกร์ที่ 27 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบจัดกิจกรรม "ความสุขแบบวิถีไทย" ส่งท้ายปีเก่า ต้อนรับปีใหม่ 2563 พร้อมเชิญชวนประชาชนเข้าร่วมกิจกรรมทางศาสนา ศิลปะ และวัฒนธรรม เช่น กิจกรรมเสริมความเป็นสิริมงคล ได้แก่ การสวดมนต์ข้ามปี การไหว้พระของพร ณ วัด และศาสนสถานที่จัดกิจกรรมทั่วประเทศ กิจกรรมท่องเที่ยวสุขสันต์ในแหล่งประวัติศาสตร์และวัฒนธรรม เปิดพิพิธภัณฑสถานแห่งชาติและอุทยานประวัติศาสตร์ทั่วประเทศ ให้ประชาชนเข้าชมฟรี กิจกรรมความหลากหลายทางวัฒนธรรมนําความสุข และกิจกรรมส่งความสุขปีใหม่ด้วยของขวัญวิถีไทย ผู้สนใจสามารถสอบถามรายละเอียดเพิ่มเติมที่ สายด่วนวัฒนธรรม 1765
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ศธ."ธีระเกียรติ" รับฟังปัญหาโรงเรียน ICU ที่นครราชสีมา
วันอังคารที่ 14 กุมภาพันธ์ 2560
รมว.ศธ."ธีระเกียรติ" รับฟังปัญหาโรงเรียน ICU ที่นครราชสีมา
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วยนายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐาน เดินทางไปปฏิบัติราชการที่จังหวัดนครราชสีมา
เมื่อวันจันทร์ที่13กุมภาพันธ์2560เพื่อลงพื้นที่รับฟังปัญหาของโรงเรียนที่สมัครเข้าร่วมโครงการ "โรงเรียนที่ต้องการความช่วยเหลือและพัฒนาเป็นพิเศษอย่างเร่งด่วน" หรือโรงเรียน ICU (Intensive Care Unit) ที่โรงเรียนบุญวัฒนา 2 อ.เมืองนครราชสีมา และโรงเรียนกันเกราพิทยาคม อ.โนนสูง
นพ.ธีระเกียรติ เจริญเศรษฐศิลป์กล่าวว่า จากการติดตามรับฟังปัญหาและหารือร่วมกับครู ผู้บริหาร คณะกรรมการสถานศึกษาขั้นพื้นฐานของโรงเรียนทั้งสองแห่ง ทําให้พบว่ามีปัญหาแตกต่างกันอย่างมาก
โรงเรียนบุญวัฒนา 2 ซึ่งเป็นโรงเรียนมัธยมศึกษา ไม่ได้ต้องการขออะไรมากนัก เพียงแต่ต้องการสื่อและเทคโนโลยีที่ทันสมัยประจําห้องเรียน และค่ายพัฒนาทางวิชาการทุกกลุ่มสาระการเรียนรู้เพื่อพัฒนาครูผู้สอน ซึ่งจากการหารือร่วมกันก็เห็นตรงกันว่าไม่ควรเน้นไปที่วิธีการสอนแต่เพียงอย่างเดียวเท่านั้น แต่เรื่อง "องค์ความรู้" สําหรับครูเป็นเรื่องสําคัญมากต่อการสอนนักเรียน ซึ่งสํานักงานคณะกรรมการการศึกษาขั้นพื้นฐาน (สพฐ.) จะรับโจทย์นี้ไปพิจารณาดําเนินการ เช่น การพัฒนาครูภาคฤดูร้อนวิชาคณิตศาสตร์ ที่จะเน้นในเรื่ององค์ความรู้ให้มากขึ้น
โรงเรียนกันเกราพิทยาคม เป็นโรงเรียนขยายโอกาสทางการศึกษาขั้นพื้นฐานที่มีปัญหาวิกฤต คือ ห้องน้ําไม่เพียงพอทําให้นักเรียนต้องวิ่งไปเข้าห้องน้ําที่บ้าน และปัญหารั้วโรงเรียน ซึ่งทําให้เด็กกลุ่มที่มีปัญหาหนีเรียนได้ ส่วนผลการเรียนการสอนของโรงเรียนแม้จะไม่ได้อยู่ในระดับที่ต่ํามาก แต่โรงเรียนก็ยังไม่พอใจ ซึ่งดีใจที่เห็นว่าครูและผู้บริหารโรงเรียนมีการกระบวนการทางความคิด (Mindset) ที่ดีต่อการพัฒนาโรงเรียน และจากการหารือร่วมกันก็ทําให้ได้แลกเปลี่ยนความรู้ความคิดเห็นเยอะมาก เช่น ในเรื่องICTที่เคยมีปัญหา แต่เมื่อได้บุคลากรที่มีองค์ความรู้ด้านITจากสํานักงานเขตพื้นที่การศึกษาเข้ามาช่วยปรับปรุงระบบ โดยใช้ "กันเกราโมเดล" ก็ทําให้โรงเรียนหมดปัญหาในเรื่องการเชื่อมต่อสัญญาณอินเทอร์เน็ตผ่านUNINETที่เชื่อมต่อมาถึงโรงเรียน ซึ่งก็ได้ขอให้ สพฐ. นําบุคลากรไปช่วยเหลือโรงเรียนอื่น ๆ ที่มีปัญหาเช่นนี้ต่อไปด้วย
จากการไปติดตามรับฟังโรงเรียนICUหลายจังหวัด เช่น เชียงใหม่ สกลนคร นนทบุรี นครราชสีมา ก็ทําให้เห็นว่า แต่ละพื้นที่จะมีปัญหาแตกต่างกันออกไป ซึ่งกระทรวงศึกษาธิการจะบริหารจัดการโดยเริ่มจากล่างขึ้นบน (Bottom Up)ซึ่งก็คือการรับฟังสภาพปัญหาในระดับพื้นที่ แทนที่จะสั่งการจากส่วนกลางลงมา ไม่ใช่เป็นแบบตัดเสื้อตัวเดียวแล้วให้ทุกคนใส่เหมือนที่ผ่านมา ซึ่งเดิมตั้งเป้าโรงเรียนICUไว้ที่จํานวน3,000โรงเรียน แต่ขณะนี้เพิ่มเป็น5,000โรงเรียนแล้ว ซึ่งส่วนหนึ่งก็มาจากปัญหาอุทกภัยที่เกิดขึ้นในพื้นที่ภาคใต้ด้วย
ซึ่งกระทรวงศึกษาธิการจะพยายามทําความเข้าใจในเรื่องนี้ไปเรื่อย ๆ เพราะเตียงมีจํากัด จึงไม่ต้องการให้โรงเรียนใช้ช่องทางสมัครเข้าร่วมโครงการICUเพื่อเป็นทางลัดในการขอใช้งบประมาณแทนงบปกติ
รัฐบาลไทย-ข่าวทำเนียบรัฐบาล-ความเห็นประชาชน ต่อการบริหารงานของรัฐบาล รอบ 3 ปี 6 เดือน
วันอังคารที่ 17 เมษายน 2561
ความเห็นประชาชน ต่อการบริหารงานของรัฐบาล รอบ 3 ปี 6 เดือน
รัฐบาลสํารวจความคิดเห็นของประชาชนต่อการบริหารงานในโอกาสครบรอบ 3 ปี 6 เดือน เพื่อเป็นแนวทางในการพัฒนาระยะต่อไป
ความเห็นประชาชน ต่อการบริหารงานของรัฐบาล รอบ 3 ปี 6 เดือน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสํารวจความคิดเห็นของประชาชนต่อการบริหารงานในโอกาสครบรอบ 3 ปี 6 เดือน เพื่อเป็นแนวทางในการพัฒนาระยะต่อไป พบว่า ผลงานที่ประชาชนพึงพอใจมากที่สุด 3 อันดับแรก ได้แก่ การจัดสวัสดิการเพื่อพี่น้องประชาชน มาตรการช่วยเหลือผู้มีรายได้น้อย และการทวงคืนผืนป่า โดยที่ประชาชนร้อยละ 65.8 มีความพึงพอใจในการทํางานของรัฐบาลในภาพรวมอยู่ในระดับมากถึงมากที่สุด และประชาชนร้อยละ 63.8 มีความเชื่อมั่นต่อรัฐบาลในการแก้ไขปัญหาของประเทศในระดับมากถึงมากที่สุด อย่างไรก็ตาม รัฐบาลจะเร่งดําเนินการแก้ไขปัญหาราคาสินค้าอุปโภคบริโภคและผลผลิตทางการเกษตร ปัญหายาเสพติด หนี้สิน และการปรับค่าแรงให้เพียงพอต่อค่าครองชีพต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมบัญชีกลาง แจงเกี่ยวกับระบบตรวจสอบสิทธิรักษาพยาบาล
วันพุธที่ 27 พฤษภาคม 2563
กรมบัญชีกลาง แจงเกี่ยวกับระบบตรวจสอบสิทธิรักษาพยาบาล
ตามที่มีการเผยแพร่ข้อความใน Social Media เกี่ยวกับระบบตรวจสอบสิทธิการรักษาพยาบาลของผู้มีสิทธิและบุคคลในครอบครัว ซึ่งมีข้อความว่า “เนื่องจากกรมบัญชีกลางมีการปรับปรุงฐานข้อมูลทุกปี อาจทําให้ผู้มีสิทธิในการรักษาพยาบาลบางราย สิทธิในการรักษาพยาบาลอาจหาย
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการเผยแพร่ข้อความใน Social Media เกี่ยวกับระบบตรวจสอบสิทธิการรักษาพยาบาลของผู้มีสิทธิและบุคคลในครอบครัว ซึ่งมีข้อความว่า “เนื่องจากกรมบัญชีกลางมีการปรับปรุงฐานข้อมูลทุกปี อาจทําให้ผู้มีสิทธิในการรักษาพยาบาลบางราย สิทธิในการรักษาพยาบาลอาจหาย ดังนั้น ให้ ขรก. ตรวจสอบสิทธิการรักษาพยาบาลของตนเองและครอบครัวว่ามีสิทธิหรือไม่ ช่องทางการตรวจสอบ ผ่านทาง https://mbdb.cgd.go.th/wel/ หากไม่มีสิทธิ ให้ดําเนินการเพิ่มสิทธิที่เจ้าหน้าที่ธุรการของหน่วยงานต้นสังกัด ภายในวันที่ 15 ของทุกเดือน” นั้น
“เพื่อมิให้เกิดความเข้าใจคลาดเคลื่อน กรมบัญชีกลางขอชี้แจงว่า กรมมิได้ปรับปรุงฐานข้อมูลทุกปี แต่สาเหตุหนึ่งที่ทําให้สิทธิในการรักษาพยาบาลหาย คือ ส่วนราชการต้นสังกัดอาจบันทึกข้อมูลในฐานข้อมูลไม่ถูกต้อง จึงทําให้ผู้มีสิทธิไม่สามารถใช้สิทธิได้ ดังนั้น ผู้มีสิทธิควรตรวจสอบสิทธิของตนเองก่อนเข้ารับการรักษาที่สถานพยาบาลทุกครั้ง ซึ่งปัจจุบันสามารถตรวจสอบสิทธิได้ทางเว็บไซต์ https://mbdb.cgd.go.th/wel/ หรือตรวจสอบสิทธิผ่านทางโทรศัพท์มือถือที่ Application CGDiHealthCare ทั้งนี้ หากผู้มีสิทธิตรวจสอบข้อมูลแล้วพบว่าไม่มีสิทธิ หรือต้องการเพิ่มเติม ปรับปรุง แก้ไขข้อมูล ให้ติดต่อนายทะเบียนของส่วนราชการต้นสังกัดเพื่อให้ดําเนินการแก้ไขให้ถูกต้องต่อไป ซึ่งการแก้ไขข้อมูลต้องดําเนินการก่อนวันที่ 15 และวันที่ 30 ของทุกเดือน หากมีข้อสงสัย สามารถสอบถามรายละเอียดเพิ่มเติมได้ที่ Call Center กรมบัญชีกลาง หมายเลข 02-270-6400 ในวัน เวลาราชการ” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-“ภาษีไปไหน” แอปพลิเคชันเพื่อติดตามการใช้จ่ายงบประมาณภาครัฐ
วันศุกร์ที่ 10 พฤศจิกายน 2560
“ภาษีไปไหน” แอปพลิเคชันเพื่อติดตามการใช้จ่ายงบประมาณภาครัฐ
เพื่อการใช้จ่ายงบประมาณแผ่นดินอย่างโปร่งใส และตรวจสอบได้ทุกขั้นตอนของการดําเนินงาน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนดาวน์โหลดแอปพลิเคชั่น “ภาษีไปไหน” ซึ่งได้ดําเนินการมาเป็นระยะที่ 2 แล้ว เพื่อเป็นเครื่องมือให้คนไทยสามารถติดตามการจัดซื้อจัดจ้าง การจัดสรรงบประมาณและสถานะการเบิกจ่ายงบประมาณต่าง ๆ ของหน่วยงานรัฐได้ พร้อมทั้งเป็นช่องทางให้ประชาชนร้องเรียน แจ้งเบาะแสการทุจริต หรือร้องทุกข์จากความเดือดร้อนในการดําเนินโครงการต่าง ๆ ของภาครัฐได้อีกด้วย ทั้งนี้ รัฐบาลให้ความสําคัญกับการบริหารราชการแผ่นดินที่โปร่งใส เป็นธรรม และตรวจสอบได้ โดยเฉพาะการใช้จ่ายงบประมาณของรัฐซึ่งมาจากภาษีของประชาชน โดยผู้ที่สนใจสามารถใช้งานระบบภาษีไปไหนได้ที่เว็บไซต์ govspending.data.go.th หรือดาวน์โหลดแอปพลิเคชั่นได้แล้วทั้งในระบบ iOS และ Android
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-หอชมเมืองกรุงเทพมหานคร
วันศุกร์ที่ 21 กรกฎาคม 2560
หอชมเมืองกรุงเทพมหานคร
ภาคเอกชนและองค์กรอิสระระดมทุนเพื่อสร้างหอชมเมือง กทม. ขึ้นมาเพื่อเป็นหมุดหมายทางการท่องเที่ยวแห่งใหม่ ซึ่งภาครัฐถือว่าร่วมลงทุนด้วยที่ดินราชพัสดุที่ให้เอกชนเช่าทําโครงการ และเมื่อสิ้นสุดโครงการแล้วสิ่งปลูกสร้างจะต้องตกเป็นของรัฐ
ต่อจากนี้ไป ขอเชิญรับฟังไทยคู่ฟ้า ครับ
หอชมเมืองกรุงเทพมหานครที่รัฐบาลเห็นชอบให้ดําเนินการมูลค่าราว 4,600 ล้านบาท นั้น มีวัตถุประสงค์เพื่อให้เป็นสถานที่ท่องเที่ยวที่มีความโดดเด่นและเป็นหมุดหมายสําคัญของ กทม. โดยการดําเนินงานจะเป็นการลงทุนร่วมกันของภาคเอกชนและประชาสังคมกว่า 50 องค์กรตามแนวทางประชารัฐและไม่เป็นภาระงบประมาณแผ่นดิน ทั้งนี้ จะดําเนินการก่อสร้างด้วยเทคโนโลยีและความรู้ขั้นสูงทางการออกแบบ วิศวกรรม และการบริหารจัดการที่เป็นมิตรต่อสิ่งแวดล้อม สําหรับประโยชน์ของหอชมเมือง คือ การเป็นแหล่งท่องเที่ยวแห่งใหม่และยังเป็นแหล่งความรู้เกี่ยวกับศาสตร์พระราชาและพระราชกรณียกิจของพระบาทสมเด็จพระปรมินทรมหาภูมิพลอดุลยเดช ตลอดจนศิลปะวัฒนธรรมอันทรงคุณค่าของชาติให้ผู้เข้าชมได้ศึกษา
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“บิ๊กอู๋”มอบเงินเยียวยาทายาทลูกจ้างเครนถล่ม พร้อมสั่ง กสร.สอบข้อเท็จจริงนายจ้างโดยเร็ว
วันจันทร์ที่ 28 มกราคม 2562
“บิ๊กอู๋”มอบเงินเยียวยาทายาทลูกจ้างเครนถล่ม พร้อมสั่ง กสร.สอบข้อเท็จจริงนายจ้างโดยเร็ว
รมว.แรงงาน มอบเงินเยียวยาแก่ทายาทลูกจ้างเครนถล่ม จํานวน 5 ราย เป็นสิทธิประโยชน์จากกองทุนเงินทดแทนและกองทุนประกันสังคมจํานวนทั้งสิ้น 7,946,127.16 บาท พร้อมสั่ง กสร.สอบข้อเท็จจริงนายจ้างโดยเร็ว
เมื่อวันที่ 28 มกราคม 2562 พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน มอบเงินให้กับทายาทผู้มีสิทธิจะได้รับสิทธิประโยชน์จากกองทุนเงินทดแทนและกองทุนประกันสังคมให้ผู้ที่เสียชีวิตกรณีเครนถล่มขณะคนงานกําลังต่อเครนเพื่อก่อสร้างคอนโดมิเนียมหรูแห่งหนึ่งย่านถนนพระราม 3 แขวงบางโพงพาง เขตยานนาวา กรุงเทพฯ จนทําให้มีผู้เสียชีวิต 5 ราย และได้รับบาดเจ็บอีก 5 รายเมื่อวันที่ 23 มกราคมที่ผ่านมานั้น
พล.ต.อ.อดุลย์ฯ กล่าวต่อว่า สําหรับมาตรการเยียวยาของกระทรวงแรงงาน โดยสํานักงานประกันสังคมได้พิจารณาเห็นว่าการประสบอันตรายดังกล่าวเป็นการประสบอันตรายเนื่องจากการทํางาน ลูกจ้างที่ได้รับบาดเจ็บมีสิทธิประโยชน์ทดแทนจากกองทุนเงินทดแทนเป็นค่ารักษาพยาบาลเท่าที่จ่ายจริง ในส่วนของลูกจ้างที่เสียชีวิตได้มอบเงินให้กับทายาทผู้มีสิทธิจะได้รับสิทธิประโยชน์จากกองทุนเงินทดแทนและกองทุนประกันสังคมทั้ง 5 ราย ดังนี้ 1) นายวิทูณ ไชยมี ทายาทจะได้เงินเป็นค่าทําศพ เงินทดแทนกรณีเสียชีวิต พร้อมเงินบําเหน็จชราภาพกองทุนประกันสังคม รวมเป็นเงินทั้งสิ้น 1,812,728.60 บาท 2) นายเติมศักดิ์ ศรีพิทักษ์ ทายาทจะได้เงินเป็นค่าทําศพ เงินทดแทนกรณีเสียชีวิต พร้อมเงินบําเหน็จชราภาพกองทุนประกันสังคม รวมเป็นเงินทั้งสิ้น 1,792,370.16 บาท 3) นายวิชา กาวีอ้าย ทายาทจะได้เงินเป็นค่าทําศพ เงินทดแทนกรณีเสียชีวิต พร้อมเงินบําเหน็จชราภาพกองทุนประกันสังคม รวมเป็นเงินทั้งสิ้น 1,423,156.86 บาท 4) นายศิลป์ กาศสกุล ทายาทจะได้เงินเป็นค่าทําศพ เงินทดแทนกรณีเสียชีวิต พร้อมเงินบําเหน็จชราภาพกองทุนประกันสังคม รวมเป็นเงินทั้งสิ้น 1,548,981.14 บาท และ 5) นายธนโชค บริคุต ทายาทจะได้เงินเป็นค่าทําศพ เงินทดแทนกรณีเสียชีวิต พร้อมเงินบําเหน็จชราภาพกองทุนประกันสังคม รวมเป็นเงินทั้งสิ้น 1,368,890.40 บาท รวมเป็นเงินที่จ่ายให้แก่ทายาทผู้มีสิทธิจะได้รับสิทธิประโยชน์จากกองทุนเงินทดแทนและกองทุนประกันสังคมจํานวนทั้งสิ้น 7,946,127.16 บาท
พล.ต.อ.อดุลย์ฯ ยังได้กล่าวถึงความคืบหน้าการเอาผิดดําเนินคดีกับนายจ้างว่า ขณะนี้กรมสวัสดิการและคุ้มครองแรงงานอยู่ระหว่างการเรียกนายจ้างมาตรวจสอบข้อเท็จจริง ซึ่งได้กําชับให้ดําเนินการโดยเร็วที่สุดต่อไป
......................................................................
กองเผยแพร่และประชาสัมพันธ์/
สมภพ ศีลบุตร - ภาพ/
ศูนย์สารนิเทศ สํานักงานประกันสังคม - ข้อมูล/
28 มกราคม 2562
รัฐบาลไทย-ข่าวทำเนียบรัฐบาล-นายกฯ เตรียมมอบนโยบาย รมต.ใหม่ พร้อมลุยงานทันที สั่ง ครม.เร่งสร้างผลงาน แก้ปัญหาให้ประชาชน
วันจันทร์ที่ 10 สิงหาคม 2563
นายกฯ เตรียมมอบนโยบาย รมต.ใหม่ พร้อมลุยงานทันที สั่ง ครม.เร่งสร้างผลงาน แก้ปัญหาให้ประชาชน
นายกฯ เตรียมมอบนโยบาย รมต.ใหม่ พร้อมลุยงานทันที สั่ง ครม.เร่งสร้างผลงาน แก้ปัญหาให้ประชาชน
เมื่อวันที่ 9 ส.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม เผยรัฐมนตรีที่ได้รับพระมหากรุณาธิคุณโปรดเกล้าฯ พร้อมปฏิบัติงานทันที ซึ่งภายหลังการเข้าเฝ้าถวายสัตย์ปฏิญาณตนจะมีการประชุมคณะรัฐมนตรี (ครม.) เพื่อสร้างความเข้าใจเกี่ยวกับการปฏิบัติงานในตําแหน่ง พร้อมอธิบายแนวทางการขับเคลื่อนภาพรวมของรัฐบาล ให้การทํางานเป็นไปในทิศทางเดียวกัน และรับข้อสั่งการจากนายกรัฐมนตรีไปขับเคลื่อน รวมถึงถือโอกาสพบปะ ครม. ทั้งคณะด้วย
.ส.ไตรศุลี กล่าวว่า นายกรัฐมนตรี ขอให้เชื่อมั่นว่า ครม.ใหม่ ผ่านการพิจารณามาเป็นอย่างดีแล้ว ทุกคนล้วนมีประสบการณ์ด้านการบริหารระดับสูงมาแล้วทั้งสิ้น มีความรู้ความสามารถเหมาะสมกับตําแหน่ง เชื่อว่าจะสามารถสานต่องานทันทีโดยไม่สะดุด และริเริ่มโครงการใหม่ๆ ได้อย่างต่อเนื่อง ทั้งนี้ นายกรัฐมนตรี ขอให้รัฐมนตรีทุกคนเร่งสร้างผลงานให้ปรากฎแก่สายตาประชาชนอย่างเป็นรูปธรรมในช่วงที่สถานการณ์โรคโควิด-19 เริ่มคลี่คลาย จะต้องเร่งขับเคลื่อนงานที่แต่ละกระทรวงรับผิดชอบ โดยเฉพาะฟื้นฟูเศรษฐกิจให้กลับสู่สภาวะปกติโดยเร็ว เพราะประเทศไทย ถือว่าได้เปรียบที่สามารถรับมือกับการแพร่ระบาดของโรคได้เป็นอย่างดี จึงควรใช้ตรงนี้เป็นโอกาส เร่งฟื้นฟูสร้างความเชื่อมั่นต่อประชาชนในประเทศ และชาวต่างชาติเกิดการลงทุนมากขึ้น ซึ่งจะเป็นผลดีต่อประเทศชาติและประชาชนในระยะยาว
นอกจากนี้ นายกรัฐมนตรีระบุถึงการทํางานเพื่อแก้ไขปัญหาด้านเศรษฐกิจว่า นอกจากการทํางานของคณะ รมต. แล้ว ยังได้หารือกับคณะที่ปรึกษาด้านต่างๆ กรรมการด้านการฟื้นฟูเศรษฐกิจ ผู้แทนสถาบันการเงิน ผู้เชี่ยวชาญด้านเศรษฐศาสตร์ สมาคมผู้ประกอบการ ฯลฯ โดยพูดคุยเพื่อรับข้อเสนอและความต้องการต่างๆ พร้อมพิจารณาร่วมกันถึงความเป็นไปได้ในการดําเนินการ อันจะเป็นหนทางสู่การเร่งแก้ไขสถานการณ์ของประเทศภายใต้ข้อกําจัด
พร้อมกันนี้ นายกรัฐมนตรี ยังมอบนโยบายให้เปิดรับฟังความคิดเห็นของประชาชนผ่านการดําเนินการของผู้ว่าราชการจังหวัด ที่มีทีมทีาปรึกษาที่มาจากประชาชน เพื่อจัดทําฐานข้อมูลแบบ Big Data แล้วจัดลําดับความสําคัญเร่งด่วน ก่อนจะมีการบริหารจัดการอย่างเป็นระบบ ซึ่งการดําเนินงานหลายเรื่องสามารถทําได้โดยระบบออนไลน์ ตามความตั้งใจที่ประกาศจะเป็นรัฐบาล New narmal
....
สํานักโฆษก